Det humanistiske fakultet (UiO)

Det humanistiske fakultet (HF) er Universitetet i Oslos fakultet for humaniora. HF er et av de største fakultene ved UiO, og har ca. 5400 studenter og 875 ansatte.

Fakultetet har sine røtter i Det filosofiske fakultet, et av universitetets fire opprinnelige fakulteter, som rommet alle andre fag enn teologi, jus og medisin i tradisjonen fra middelalderens universiteter (sammenlign det filosofiske fakultet). I 1861 ble Det filosofiske fakultet delt i Det matematisk-naturvitenskapelige fakultet og Det historisk-filosofiske fakultet. I 1963 ble Det samfunnsvitenskapelige fakultet skilt ut fra Det historisk-filosofiske fakultet. Det historisk-filosofiske fakultet endret navn til Det humanistiske fakultet i januar 2005.

Fakultetet ledes av dekan Frode Helland. Førsteamanuensis Ada Nissen er prodekan for forskning og forskerutdanning, og professor Gunn Enli er prodekan for studier og utdanning.

Enheter ved fakultetet
«Institutt og sentre»
Institutter
Institutt for arkeologi, konservering og historie
Institutt for filosofi, ide- og kunsthistorie og klassiske språk
Institutt for kultur, religion, Asia- og Midtøstenstudier
Institutt for lingvistiske og nordiske studier
Institutt for litteratur, områdestudier og europeiske språk
Institutt for medier og kommunikasjon
Institutt for musikkvitenskap

Sentre
Senter for Ibsen-studier
Det norske institutt i Roma
Det norske universitetssenter i Paris
POLKOM – Senter for studier av politisk kommunikasjon

Sentre for fremragende forskning
RITMO Senter for tverrfaglig forskning på rytme, tid og bevegelse

Se også
Liste over professorer ved Det humanistiske fakultet (UiO)
 Universitetsbiblioteket i Oslo

Referanser

Eksterne lenker




Kategori:Utdanningsinstitusjoner etablert i 1861
Kategori:Vitenskap i 1861
Kategori:1861 i Norge